Қырғыздар мемлекеттік туын өзгерту туралы заңды қабылдады
"Қырғыздар мемлекеттік туын өзгерту туралы заңды қабылдады" | "https://abai.kz/post/177641"
TITLE: Қырғыздар мемлекеттік туын өзгерту туралы заңды қабылдады
URL: https://abai.kz/post/177641
META: "Қырғыздар мемлекеттік туын өзгерту туралы заңды қабылдады" | "https://abai.kz/post/177641"
DATE: 20.12.2023
AUTHOR(s): Abai.kz
TOTAL WORDS: 128
TEXT: Жогорку Кенеш отырысында депутаттар ел туын өзгерту туралы заң жобасын екінші және үшінші оқылымда қабылдады. Бұл туралы Кабар агенттігіі хабарлайды. Заң жобасын 59 депутат қолдаса, тағы бесеуі оған қарсы дауыс берді. Қырғыз Республикасының мемлекеттік символын өзгерту ұсынысын – спикер Нурланбек Шакиев пен депутат Улан Примов жасаған болатын. Олардың сөзінше, қазір тудың ортасындағы күн сәулесі мен түндік түрліше қабылданады. Біреулер оны күнбағысқа ұқсатса, енді бірі киіз үй бөлігі ретінде көреді. Дауыс беруден кейін палата төрағасы әріптестерін туға түзетудің енгізілуімен құттықтады. Мәлім етілгендей, заң жобасы Қырғыз Республикасының негізгі мемлекеттік рәміздерінің бірі – Қырғыз Республикасының туын жетілдіруге бағытталған. Атап айтқанда, тудағы толқын тәрізді сәулелердің пішінін түзу сызықтарға өзгерту ұсынылған. Ел президенті Садыр Жапаров бұл бастаманы қолдайтынын білдірген еді. Қырғыз халқы мемлекеттік рәмізді өзгертуге қарсы наразылық акциясын өткізген болатын. фото: 24KG Abai.kz
